 O B A V I J E S T  U SVEZI NATJEČAJA ZA

 PRIJAM SLUŽBENIKA/ICE
  POMOĆNIK PROČELNIKA UPRAVNOG ODJELA ZA KOMUNALNI SUSTAV, PROSTORNO UREĐENJE, ZAŠTITU OKOLIŠA I IMOVINU
Natječaj za prijam službenika/ice pomoćnika pročelnika Upravnog odjela za komunalni sustav, prostorno uređenje, zaštitu okoliša i imovinu objavljen je u Narodnim novinama br. 82, od dana 14.09.2016.g. Od dana objave u Narodnim novinama počinje teći 15-to dnevni rok za podnošenje prijava na natječaj. 
OBAVIJESTI I UPUTE

· OPIS POSLOVA

Opis poslova i zadataka radnog mjesta pomoćnika pročelnika Upravnog odjela za komunalni sustav, prostorno uređenje, zaštitu okoliša i imovinu (m/ž):

· Samostalno planira, realizira, koordinira i prati razvojne investicije. Postotak: 20%

· U suradnji s pročelnikom Odjela koordinira rad svih Odsjeka i Odjeljka u Upravnom odjelu za komunalni sustav, prostorno uređenje, zaštitu okoliša i imovinu, na način da svakodnevno komunicira sa voditeljima Odsjeka, prati rokove izvršavanja poslova po pojedinim predmetima, radova i investicija. Postotak: 20%
· Pomaže pročelniku u rukovođenju radom Upravnog odjela za komunalni sustav, prostorno uređenje, zaštitu okoliša i imovinu u pružanju usluga i obavljanju poslova iz vlastitog djelokruga rada. Postotak: 10%

· Pruža pomoć Odsjecima Upravnog odjela za komunalni sustav, prostorno uređenje, zaštitu okoliša i imovinu i daje stručna mišljenja, izrađuje i sudjeluje u izradi najsloženijih akata iz djelokruga rada odjela. Postotak: 10%

· Stalno stručno komunicira unutar i izvan upravnog odjela u svrhu pružanja savjeta, te prikupljanja ili razmjene važnih informacija. Sudjeluje u izradi strategija i programa, te vođenju projekata, od izrade ili sudjelovanja u izradi dokumentacija za nadmetanje za projekte.  Prati i koordinira investicije od važnosti za Grad Crikvenicu do realizacije istih. Predlaže politiku razvoja u područjima iz djelokruga Upravnog odjela, koordinira i daje smjernice za izradu strateških dokumenata, normativnih i drugih akata iz djelokruga Odjela. Postotak: 10%
· Koordinira i vodi održavanje infrastrukture i objekata u nadležnosti Grada. Postotak: 10%
· Prati rad i surađuje s tijelima, ustanovama i trgovačkim društvima u čijoj je ovlasti razvoj i održavanje komunalne infrastrukture i drugog javnog dobra od interesa za Grad, te potiče poduzimanje aktivnosti i ostvarenje projekata u smislu poboljšanja stanja. Postotak: 5%
· Samostalno vodi upravni postupak, izrađuje i donosi rješenja iz djelokruga rada Upravnog odjela, proučava i prati rad tijela okviru nadležnosti Upravnog odjela . Postotak: 5%
· Pruža potporu osobama na višim rukovodećim položajima u osiguravanju pravilne primjene propisa i mjera iz djelokruga Odjela, prati pitanja vezana uz rad Odjela i daje smjernice u njihovu rješavanju. Postotak: 5%

· Surađuje u pitanjima od zajedničkog interesa s gradonačelnikom i zamjenicima gradonačelnika i Gradskim vijećem, drugim gradskim upravnim tijelima, tijelima državne uprave, ustanovama, trgovačkim društvima i drugim subjektima. Postotak: 3%

· Zamjenjuje pročelnika u upravljanju Odjelom u slučaju njegova izbivanja ili spriječenosti u radu u skladu sa zakonom i drugim propisima, koordinira obavljanje poslova u pojedinom području iz djelokruga Odjela koje mu povjeri pročelnik. Postotak: 2%

· Obavljanje i drugih poslova određenih propisima tijela Grada Crikvenice, kao i poslove po nalogu gradonačelnika i njegovih zamjenika. Za svoj rad odgovoran je gradonačelniku i pročelniku Upravnog odjela za komunalni sustav, prostorno uređenje, zaštitu okoliša i imovinu.
· PODACI O PLAĆI

Koeficijent složenosti poslova navedenog radnog mjesta je 1,90 uz osnovicu za izračun plaće u iznosu od 6.500,00 kuna bruto. Plaću službenika čini umnožak koeficijenta  složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu radnog staža. 
· NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA:

Prethodna provjera znanja i sposobnosti kandidata provest će se putem:

A: pisanog testiranja

B: intervjua.

· TESTIRANJE

A: PRAVILA PISANOG TESTIRANJA

Pravni izvori i drugi izvori za pripremanje kandidata za pismeno testiranje su slijedeći: 

· ZAKONI
1. Zakon o gradnji (˝Narodne novine˝ 153/13)
2. Zakon o lokalnoj i područnoj (regionalnoj) samoupravi (˝Narodne novine˝ 33/01, 60/01, 129/05, 109/07, 125/08, 36/09, 150/11, 144/12, 19/13, 137/15)

3. Zakon o komunalnom gospodarstvu (˝Narodne novine˝ 26/03, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15)

4. Zakon o cestama (˝Narodne novine˝ 84/11, 22/13, 54/13, 148/13, 92/14)
5. Zakon o općem upravnom postupku (˝Narodne novine˝ 47/09)
· GRADSKE ODLUKE
1. Statut Grada Crikvenice ("Službene novine Primorsko-goranske županije", broj 26/09, 34/09- ispravak, 07/13)
2.  Odluka o komunalnim djelatnostima („Službene novine Primorsko-goranske županije", broj 14/07, 19/07, 40/09, 31/10, 47/12)
3.  Odluka o davanju u zakup javnih površina za postavu privremenih objekata („Službene novine Primorsko-goranske županije", broj 8/00, 8/02, 33/03, 50/09)

PRAVILA TESTIRANJA  

1. po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta (osobna iskaznica, putovnica). Na pisano testiranje potrebno je donijeti kemijsku olovku. 

2. za vrijeme provjere znanja i sposobnosti nije dopušteno: korištenje literature, bilježaka, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.

3. nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat/kinja prijavljuje. Pisano testiranje traje 45 minuta.

4. za provjeru znanja i sposobnosti testiranjem dodjeljuje se od 1 do 10 bodova

5. pisani test sastojat će se od ukupno 20 pitanja. Broj točnih odgovora biti će podijeljen sa 2, što će – zaokruženo na jednu decimalu – dati broj bodova na pisanoj provjeri. Maksimalan broj bodova koji kandidati/kandidatkinje mogu ostvariti je 10 bodova.

6. smatra se da su kandidati/kinje položili pisani test ako su ostvarili najmanje 50% bodova na provedenom testiranju.

B: INTERVJU

1. intervju/razgovor se provodi samo s onim kandidatima koji su ostvarili 50% i više broja bodova na testiranju.

2. povjerenstvo za provedbu javnog natječaja kroz intervju sa kandidatima utvrđuje interese, komunikativnost, kreativnost, profesionalne ciljeve i motivaciju kandidata za rad u Gradu Crikvenici.

3. rezultati intervjua boduju se od 1 do10.

Nakon prethodne provjere znanja i sposobnosti kandidata, povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova temeljem pisanog testiranja i intervjua. Izvješće o provedenom postupku i rang-listu kandidata povjerenstvo dostavlja pročelnici Upravnog odjela za komunalni sustav, prostorno uređenje, zaštitu okoliša i imovinu.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta.

Ukupan broj bodova koje kandidati mogu ostvariti na pisanom testiranju  i intervjuu je 20 bodova. 

· OSTALE INFORMACIJE VEZANE UZ NATJEČAJNI POSTUPAK

Molimo podnositelje da u prijavi navedu broj fiksnoga i/ili mobilnoga telefona na koje u slučaju potrebe možemo nazvati tijekom natječajnog postupka.

Također molimo podnositelje da u prijavi prilože sve isprave naznačene u natječaju i to u obliku navedenom u natječaju – jer osoba koje ne podnese pravodobnu i urednu prijavu ili  ne ispunjava formalne uvjete iz natječaja, neće se smatrati kandidatom prijavljenim na javni natječaj. 
Zainteresiranim osobama koje ne ispunjavaju sve formalne uvjete za prijam u službu navedene u natječaju (stručna sprema i struka, kao i radno iskustvo) predlažemo da ne podnose prijavu, jer neće moći pristupiti prethodnoj provjeri znanja i sposobnosti, niti mogućnosti da budu primljeni u službu. 

Kandidat/kinja može tijekom natječajnog postupka pisanim putem povući prijavu. 

Kandidat/kinja koji ne pristupi prethodnoj provjeri znanja smatrat će se da je povukao prijavu na natječaj.

Eventualne dodatne upite možete poslati putem elektroničke pošte, na adresu: martina.tomasic@crikvenica.hr. Radi registriranja sadržaja upita i primljenih odgovora, predlažemo da upite ne postavljate putem telefona.

U Zakonu o službenicima i namještenicima u lokalnoj i područnoj(regionalnoj) samoupravi (NN 86/08, 61/11)  možete pročitati na koji je način uređen natječajni postupak.
Vrijeme održavanja prethodne provjere znanja i sposobnosti kandidata bit će objavljeno na ovoj web stranici (www.crikvenica.hr), te na oglasnoj ploči Grada Crikvenice, najkasnije pet dana prije održavanja provjere.

KLASA: 112-01/16-01/26
UR.BR: 2107/01-04/02-16-4
Crikvenica, 13. rujna 2016.g.
